L 45/1460
RO
Jurnalul Oficial al Uniunii Europene
24.2.2022
COMISIE PROIECTE-PILOT
CAPITOLUL PP 07 — INVESTIȚII ÎN CAPITALUL UMAN, COEZIUNE SOCIALĂ ȘI VALORI (continuare) PP 07 21
(continuare)
PP 07 21 05
(continuare) Comentarii Acest credit este destinat să acopere angajamentele restante din anii precedenți în cadrul proiectului-pilot.
Există o preocupare generală cu privire la faptul că progresele tehnologice (în special în era inteligenței artificiale) ar putea genera șomaj.
Cu toate acestea, deși multe locuri de muncă riscă să dispară, altele noi vor fi create.
Jocurile transformă cultura noastră și redefinesc modul în care tinerii se distrează.
Jocurile devin rapid mijlocul cel mai important și cel mai influent al timpului nostru.
În prezent, sunt peste 2,5 miliarde de jucători în lume care au cheltuit 152,1 miliarde de dolari în jocuri în 2019.
Aceste cifre cresc anual într-un ritm apropiat de + 10 %.
În Europa, 54 % din populație joacă jocuri video, ceea ce înseamnă aproximativ 250 de milioane de jucători în Uniune care petrec în medie 8,7 ore pe săptămână jucând.
Jocurile nu reprezintă doar un motor economic și cultural în creștere, ci și o nouă platformă socială care permite oamenilor să se reunească sub orice pretext, de exemplu pentru a învăța, a se conecta, a se exprima, a face schimb de cunoștințe și de experiență și chiar pentru a întreprinde noi activități profesionale sau economice.
Jocurile sportive sunt în plină expansiune și încep să concureze cu evenimentele sportive tradiționale.
În 2019, peste 100 de milioane de persoane au vizionat campionatul mondial „League of Legends”, confirmând nu doar că este cel mai popular sport electronic, ci și unul dintre cele mai apreciate evenimente culturale din lume.
Un alt exemplu de importanță a jocurilor este Roblox, o platformă interactivă de tip „sandbox” care permite tinerilor programatori să își câștige existența creând și împărtășind jocuri cu o comunitate de peste 120 milioane de jucători.
Roblox a anunțat că cea de a șaptea ceremonie anuală de decernare a premiilor Bloxy a avut loc în universul Roblox a atras peste patru milioane de jucători simultani în perioada de vârf a manifestării și a colectat 100 000 de dolari pentru organizații nonprofit.
Observând faptele și analizând impactul major pe care jocurile video îl au deja în generațiile actuale, se pare că este destul de urgent ca guvernele și factorii de decizie politică să le înțeleagă mai bine și să afle cum ar putea Europa să joace un rol mai inteligent și mai activ nu numai în utilizarea, ci și în crearea lor.
Măsuri și rezultate Acest proiect-pilot va crea o rețea europeană interdisciplinară de experți, gânditori și lideri dispuși să își împărtășească viziunea cu privire la valoarea și potențialul jocurilor în viitorul societății noastre, al culturii și economiei noastre.
Rețeaua va organiza o serie de reuniuni de schimb de opinii cu părțile interesate din sectoare-cheie și grupuri de influență în domenii precum politica, finanțele, dreptul, educația, cultura, știința și sănătatea, cu obiectivul de a defini o agendă europeană a jocurilor.
Pentru a păstra independența deplină a tuturor discuțiilor și concluziilor, este important ca rețeaua să rămână de la început în afara influenței entităților și a lobby-urilor cu scopuri comerciale sau economice.
Aceasta înseamnă că membrii săi participă la rețea cu titlu personal și nu reprezintă o anumită societate sau organizație Observațiile și concluziile tuturor acestor reuniuni vor duce la elaborarea unor rapoarte care vor putea fi împărtășite și care vor scoate în evidență domeniile strategice de colaborare între industria jocurilor și sectorul public, în special la nivel european, pentru a promova înțelegerea posibilităților și a provocărilor cu care sectorul european al jocurilor se va confrunta în viitor.
PP 07 21 07
Proiect-pilot — Venitul universal de bază — Carduri de plată electronică pentru persoanele marginalizate: un instrument financiar și de politică inovator pentru a promova un transfer mai eficient al prestațiilor sociale către persoanele care trăiesc în sărăcie extremă